Rita Azevedo Gomes

Rita Azevedo Gomes (Lisboa, Portugal, 1952) Portugalgo zinema-zuzendaria, errealizatzailea eta argumentatzailea portugaldarra da; baita zinema-jaialdi ugaritan saritu egin dute: Torino International Festival of Young Cine, Caminhos del Cine Português, DocLisboa eta Ale Canariako Lanas Palmasko Nazioarteko Zinemaldian. Artista grafikoa ere bada, eta Cinemateca Portugaleko argitalpenen arduradun ere. Han, programação delakoaren azala eta erakusketa espazioaren arduraduna da.

 Ibilbidea 
Arte Ederren ikasketak hasi zituen, baina bertan behera utzi zituen, zinemaren munduan interesatuta baitzegoen, eta arlo horretan prestakuntza autodidakta izan du. 

Oso gaztea zela, Manoel de Oliveirari (1908-2015) aurkeztu zion bere burua, 1979an Amor de perdição, Camilo Castelo Brancoren eleberri-maisulana, ikusi ondoren. Jantzi-laguntzaile postua lortu zuen hurrengo filmazioan. Harekiko adiskidetasun progresiboak, azkenean, portugaldar zinema patriarkaren eta João Bénard da Costa kritikariaren arteko elkarrizketa bat filmatzea ekarri zuen, 2007an

1993az geroztik, Portugalgo zinemagintzako argitalpenen programatzaile eta arduraduna izan da.

1990eko O som da Terra a Tremer filmarekin hasi zuen filmatze ibilbidea. Denbora asko behar izan du izena lortzeko, nahiz eta kalitatea izan. Azken filmak hauek dira: La venganza de una mujer,  2014an (Espainian estreinatua) eta Competências, 2016an.

 Aitortzak 

 Espainiako filmotekak ziklo bat eskaini zion Rita Azevedo Gomesi 2017ko maiatzean.

alt=Rita Azevedo Gomes ZINEBIren 65. edizioan|thumb|Rita Azevedo ZINEBIn|261x261px

 2023an, ZINEBI, Bilboko Zinema Dokumentalaren eta film laburren lehiaketaren 65. edizioan Ohorezko Mikeldia jaso zuen egindako lanagatik.Film at Lincoln Centerreko programatzailea den Cecilia Barrionuevo programatzaileak adierazten duen bezala: "Zinemagile gisa egindako ibilbidea aitortzeko. Bere lanetan, klasikoak eta modernoak bat egiten dute, eta erreala fikzioarekin lotzen da, beren loturak birformulatuz, eta konbentzioak hautsiz”.

 Zinema 

 O som da Terra a Tremer, 1990
 Frágil Como o Mundo, 2002
 Altar, 2002
 A Conquista de Faro, 2005
 A 15ª Pedra, 2007,  Manoel de Oliveirari  buruzko dokumentala
 A Colecção Invisível, 2009
 La venganza de una mujer, 2012
 Correspondências, (Sophia de Mello Breyner Andresen eta Jorge de Sena poetek elkarri bidalitako gutunetan oinarritutako dokumentala) 2016
 La portuguesa, (Robert Musilek idatzitako ipuin omonimoan oinarrituta, Agustina Bessa-Luis idazleak sortutako elkarrizketekin) 2018
 Danzas macabras, esqueletos y otras fantasías, 2019 ( P. Léon eta J. L. Schefer-ekin lankidetzan)
 O Trio em Mi Bemol, (Éric Rohmer zinemagile eta literatur irakaslearen pieza baten egokitzapena), 2022

 Erreferentziak 

 Babelia, 20-5-2017, p. 5 ("Azevedo Gomes, el encuentro entre cine y literatura", por Elsa Fernández-Santos)

 Kanpo estekak 

 ZINEBIren Ohorezko Mikeldi saria jaso zuen 2023an Zinebi.eus
 Rita Azevedo Gomesen biografiari buruzko elkarrizketa José Fialho Gouveiarekin - RTPren artxiboak 
 Rita Azevedo Gomes IMDb datubasean.
 Master Class bat Rita Azevedo Gomes zinemagilearekins - Mexikoko unibertsitatean Zinema Garaikideko Zinemaldian (México, 2019)
 LEFFEST'19 festibalean Frágil Como o Mundo - Rita Azevedo Gomesekin elkarrizketan (Lisboa Film Festival, 2019)

Kategoria:Lisboatarrak
Kategoria:Portugalgo zinema zuzendariak
Kategoria:Emakume zinema zuzendariak